



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA: 410-01/22-01/03

URBROJ:2109/16-03-22-1

Pleškovec, 19. prosinca 2022.

Na temelju članka 20. i članka 41.stavak 4. Zakona o lokanim porezima („Narodne novine“, broj 115/16. i 101/17.) te članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na 10. sjednici održanoj 19. prosinca 2022. godine, donosi

**Odluku o općinskim porezima**

**Općine Sveti Juraj na Bregu**

**I. OPĆA ODREDBA**

**Članak 1.**

Ovom Odlukom propisuju se vrste poreza, stopa i visina poreza koji su prihod proračuna Općine Sveti Juraj na Bregu u skladu s odredbama Zakona o lokalnim porezima.

Riječi i pojmovi u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu navedeni.

**II. VRSTE POREZA**

**Članak 2.**

Općinski porezi Općine Sveti Juraj na Bregu su:

1) porez na potrošnju,

2) porez na kuće za odmor,

3) porez na korištenje javnih površina.

**III. POREZ NA POTROŠNJU**

**Članak 3.**

Porez na potrošnju plaća se po stopi od 3 %.

**Članak 4.**

Poslove u vezi s utvrđivanjem i naplatom poreza na potrošnju obavlja Ministarstvo financija, nadležna ispostava Porezne uprave.

**IV. POREZ NA KUĆE ZA ODMOR**

**Članak 5.**

Porez na kuće za odmor plaća se u iznosu od 1,6 eura po četvornom metru (m2 ) korisne površine kuće za odmor.

**Članak 6.**

Poslove u vezi s utvrđivanjem i naplatom poreza na kuće za odmor obavlja Ministarstvo financija, nadležna ispostava Porezne uprave.

**V. POREZ NA KORIŠTENJE JAVNIH POVRŠINA**

**Članak 7.**

Porez na korištenje javnih površina plaća se na po četvornom metru (m2 ) površine koja se koristi, i to na sljedeći način:

* za korištenje javnih površina u svrhu parkiranja većih kombi vozila, strojeva i svih ostalih teretnih vozila i njihovih priključnih dijelova fizičkih i pravnih osoba s područja Općine Sveti Juraj na Bregu zaračunava se porez na korištenje javnih površina u iznosu od 0,66 eura/m2 mjesečno.

**Članak 8.**

Za korištenje javnih površina u vrijeme javnih manifestacija (Dani općine, proštenja i drugo) plaćaju se sljedeći iznosi poreza na korištenja javnih površina po danu:

1. prodaja bižuterije, dječjih igračaka i slično te povremeno korištenje terasa i otvorenih prostora te prodavaonica na otvorenom (voćarnice, ugostiteljske terase i slično) za područje Općine sveti Juraj na Bregu, u slučajevima kada se javna površina koristi do 3 dana uzastopno:
2. 13,27 eura dnevno za pokretne radnje koje prodaju obavljaju na stolovima dužine do 6 m,
3. 19,90 eura dnevno za pokretne radnje koje prodaju obavljaju na stolovima dužima od 6 m,
4. 19,90 eura dnevno za ugostiteljske terase

2. ugostiteljske usluge – 19,90 eura po radnji;

3. zabavni centar, zabavne i putujuće radnje

1. do 10,00 m2 – 0,26 eura/m2 po danu
2. od 11,00 do 500,00 m2 - za prvih 10,00 m2 prema prethodnoj točci za svaki m2 iznad 10,00 m2 obračunava se 0,13 eura /m2 po danu
3. iznad 500,00 m2  - za prvih 500,00 m2  prema prethodne dvije točke, za svaki m2 iznad 500,00 m2 obračunava se 0,066 eura/m2 po danu

4. prodaja prehrambenih proizvoda, kikirikija, sladoleda i slično, kao ostali štandovi ukoliko obavljaju djelatnost na jednom mjestu bez pomicanja u tijeku dana – 6,64 eura/m2 po danu, minimalna površina za obračun iznosi 1,00 m2,

5. korištenje terasa i otvorenih prostora te prodavaonica na otvorenom (voćarnice, ugostiteljske terase i slično) za područje Općine Sveti Juraj na Bregu kada se javna površina koristi duže od 3 uzastopna dana u godini – 0,13 eura/m2 po danu.

Od plaćanja poreza iz ovog članka izuzete su udruge građana čije je sjedište na području Općine Sveti Juraj na Bregu i tradicijski obrti s područja Općine Sveti Juraj na Bregu.“

**Članak 9.**

Poslove u vezi s utvrđivanjem i naplatom poreza na korištenje javnih površina obavlja Jedinstveni upravni odjel Općine Sveti Juraj na Bregu.

**VI. PRIJELAZNE I ZAVRŠNE ODREDBE**

**Članak 10.**

Danom stupanja na snagu ove Odluke prestaje važiti Odluka o općinskim porezima Općine Sveti Juraj na Bregu („Službeni glasnik Međimurske županije“, broj 17/17., 10/22. i 15/22.)

**Članak 11.**

Ova Odluka objavit će su u „Službenom glasniku Međimurske županije“ i „Narodnim novinama“, a stupa na snagu prvoga dana u mjesecu nakon mjeseca u kojem je objavljena u „Narodnim novinama“.

 **PREDSJEDNIK**

 Općinskog vijeća

 Anđelko Kovačić